ddrg/super_eurlex huggingface dataset:
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 17/97 της 24ης Μαρτίου 1997 για την τροποποίηση του παραρτήματος ΧΙΙΙ (μεταφορές) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής αυτής της συμφωνίας εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα ΧΙΙΙ της συμφωνίας τροποποιήθηκε από την απόφαση αριθ. 22/96 της Μεικτής Επιτροπής του ΕΟΧ (1) 7

ότι στη συμφωνία πρέπει να ενσωματωθεί η οδηγία 96/26/ΕΚ του Συμβουλίου, της 29ης Απριλίου 1996, περί προσβάσεως στο επάγγελμα του οδικού μεταφορέα εμπορευμάτων και επιβατών και αμοιβαίας αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών (2),

ΑΠΟΦΑΣΙΖΕΙ:

Άρθρο 1

Το σημείο 19 (οδηγία 77/796/ΕΟΚ του Συμβουλίου), του παραρτήματος ΧΙΙΙ της συμφωνίας αντικαθίσταται από τα ακόλουθα:

«19. 396 L 0026: Οδηγία 96/26/ΕΚ του Συμβουλίου, της 29ης Απριλίου 1996, περί προσβάσεως στο επάγγελμα του οδικού μεταφορέα εμπορευμάτων και επιβατών και αμοιβαίας αναγνωρίσεως των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών (ΕΕ αριθ. L 124 της 23. 5. 1996, σ. 1).»

Άρθρο 2

Το κείμενο του υπότιτλου vi) του κεφαλαίου ΙΙ και το κείμενο του σημείου 28 (οδηγία 74/561/ΕΟΚ του Συμβουλίου) του παραρτήματος ΧΙΙΙ της συμφωνίας διαγράφονται.

Άρθρο 3

Ο υπότιτλος «ix) Πρόσβαση στο επάγγελμα (επιβάτες)» του κεφαλαίου ΙΙ, το κείμενο του σημείου 35 (οδηγία 74/562/ΕΟΚ του Συμβουλίου) και το κείμενο του σημείου 36 (Κανονισμός (ΕΟΚ) αριθ. 3572/90 του Συμβουλίου) του παραρτήματος ΧΙΙΙ της συμφωνίας διαγράφονται.

Άρθρο 4

Τα κείμενα της οδηγίας 96/26/ΕΚ στην ισλανδική και νορβηγική γλώσσα, τα οποία επισυνάπτονται στις εκδόσεις της παρούσας απόφασης στις αντίστοιχες γλώσσες, είναι αυθεντικά.

Άρθρο 5

Η παρούσα απόφαση αρχίζει να ισχύει την 1η Απριλίου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 6

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 24 Μαρτίου 1997.

Για τη Μεικτή Επιτροπή του ΕΟΧ

Ο Πρόεδρος

C. DAY

(1) ΕΕ αριθ. L 186 της 25. 7. 1996, σ. 73.

(2) ΕΕ αριθ. L 124 της 23. 5. 1996, σ. 1.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 29/97 της 12ης Ιουνίου 1997 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως αυτή τροποποιείται με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας τροποποιείται με την απόφαση αριθ. 21/97 της Μεικτής Επιτροπής του ΕΟΧ (1) 7

ότι πρέπει να ενσωματωθεί στη συμφωνία η οδηγία 95/16/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 1995, για την προσέγγιση των νομοθεσιών των κρατών μελών σχετικά με τους ανελκυστήρες (2) 7

ότι πρέπει να ενσωματωθεί στη συμφωνία η σύσταση 95/216/ΕΚ της Επιτροπής, της 8ης Ιουνίου 1995, σχετικά με τον εκσυγχρονισμό των ήδη εγκατεστημένων ανελκυστήρων (3),

ΑΠΟΦΑΣΙΖΕΙ:

Άρθρο 1

1. Μετά το σημείο 4 (οδηγία 86/663/ΕΟΚ του Συμβουλίου) στο κεφάλαιο ΙΙΙ του παραρτήματος ΙΙ της συμφωνίας, παρεμβάλλεται το ακόλουθο σημείο:

«5. 395 L 0016: οδηγία 95/16/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 1995, για την προσέγγιση των νομοθεσιών των κρατών μελών σχετικά με τους ανελκυστήρες (ΕΕ L 213 της 7. 9. 1995, σ. 1).».

2. Μετά το σημείο 5 (οδηγία 95/16/ΕΚ του Ευρωπαϊκού Κοινοβουλίου και του Συμβουλίου) παρεμβάλλονται ο ακόλουθος τίτλος και το ακόλουθο σημείο:

«ΠΡΑΞΕΙΣ ΤΙΣ ΟΠΟΙΕΣ ΠΡΕΠΕΙ ΝΑ ΣΗΜΕΙΩΣΟΥΝ ΤΑ ΣΥΜΒΑΛΛΟΜΕΝΑ ΜΕΡΗ

Τα συμβαλλόμενα μέρη σημειώνουν το περιεχόμενο των ακόλουθων πράξεων:

6. 395 Χ 0216: σύσταση 95/216/ΕΚ της Επιτροπής, της 8ης Ιουνίου 1995, σχετικά με τον εκσυγχρονισμό των ήδη εγκατεστημένων ανελκυστήρων (ΕΕ L 134 της 20. 6. 1995, σ. 37).».

Άρθρο 2

Τα κείμενα της οδηγίας 95/16/ΕΚ και της σύστασης 95/216/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει από τις 13 Ιουνίου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 12 Ιουνίου 1997.

Για τη Μεικτή Επιτροπή του ΕΟΧ

Ο Πρόεδρος

C. DAY

(1) Βλέπε σελίδα 67 της παρούσας Επίσημης Εφημερίδας.

(2) ΕΕ L 213 της 7. 9. 1995, σ. 1.

(3) ΕΕ L 134 της 20. 6. 1995, σ. 37.
ΑΠΟΦΑΣΗ αριθ. 1/97 ΤΟΥ ΣΥΜΒΟΥΛΙΟΥ ΤΩΝ ΥΠΟΥΡΓΩΝ ΑΚΕ-ΕΚ της 24ης Απριλίου 1997 για την έγκριση του πρωτοκόλλου που διέπει την προσχώρηση της Δημοκρατίας της Νότιας Αφρικής στην τέταρτη σύμβαση ΑΚΕ-ΕΚ της Λομέ, όπως τροποποιήθηκε από τη συμφωνία που υπεγράφη στον Μαυρίκιο, στις 4 Νοεμβρίου 1995 (97/535/ΕΚ)

ΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,

Έχοντας υπόψη την τέταρτη σύμβαση ΑΚΕ-ΕΚ της Λομέ, όπως τροποποιήθηκε από τη συμφωνία που υπεγράφη στον Μαυρίκιο στις 4 Νοεμβρίου 1995, στο εξής καλούμενη «η σύμβαση», και ιδίως το άρθρο 364,

Εκτιμώντας:

ότι η Νότια Αφρική, με επιστολή της 17ης Νοεμβρίου 1994 προς τους συμπροέδρους του συμβουλίου των υπουργών ΑΚΕ-ΕΚ, ζήτησε την καθιέρωση της στενότερης δυνατής σχέσης με τη σύμβαση 7

ότι το Συμβούλιο της Ευρωπαϊκής Ένωσης με την απόφασή του της 19ης Ιουνίου 1995 και το συμβούλιο των υπουργών ΑΚΕ με την απόφαση αριθ. 3 της 30ής Μαΐου 1995, κάλεσαν τη Νότια Αφρική να προσχωρήσει στη σύμβαση υπό τους όρους και προϋποθέσεις που θα καθοριστούν σε πρωτόκολλο της σύμβασης 7

ότι, σύμφωνα με το άρθρο 364 της σύμβασης, το συμβούλιο των υπουργών αποφασίζει βάσει των αποτελεσμάτων των διαπραγματεύσεων προσχώρησης και λαμβάνει απόφαση για τους γενικούς και ειδικούς όρους της προσχώρησης, λαμβάνοντας υπόψη τα ιδιαίτερα χαρακτηριστικά της Νότιας Αφρικής 7

ότι, σύμφωνα με το άρθρο 294 της σύμβασης, η συμμετοχή στις προσκλήσεις προς υποβολή προσφορών, που χρηματοδοτούνται από το όγδοο Ευρωπαϊκό Ταμείο Ανάπτυξης, είναι ανοικτή στις εταιρείες της Νότιας Αφρικής,

ΑΠΟΦΑΣΙΖΕΙ:

Άρθρο 1

Εγκρίνεται η προσχώρηση της Δημοκρατίας της Νότιας Αφρικής στην τέταρτη σύμβαση ΑΚΕ-ΕΚ της Λομέ, όπως τροποποιήθηκε από τη συμφωνία που υπεγράφη στον Μαυρίκιο στις 4 Νοεμβρίου 1995.

Άρθρο 2

Οι όροι και οι προϋποθέσεις της προσχώρησης καθορίζονται σε πρωτόκολλο το οποίο επισυνάπτεται στην παρούσα απόφαση.

Άρθρο 3

Τα κράτη ΑΚΕ, η Κοινότητα και τα κράτη μέλη υποχρεούνται, στο βαθμό που τους αφορά, να λάβουν τα μέτρα που απαιτούνται για την εκτέλεση της παρούσας απόφασης.

Άρθρο 4

Η προσχώρηση της Νότιας Αφρικής αρχίζει να ισχύει την ίδια ημερομηνία με τη συμφωνία που τροποποιεί την τέταρτη σύμβαση ΑΚΕ-ΕΚ της Λομέ, η οποία υπογράφηκε στο Μαυρίκιο στις 4 Νοεμβρίου 1995.

Άρθρο 5

Η παρούσα απόφαση αρχίζει να ισχύει την ημέρα της έκδοσής της.

Λουξεμβούργο, 24 Απριλίου 1997.

Για το συμβούλιο των υπουργών ΑΚΕ-ΕΚ

Ο Πρόεδρος

RABUKA
ΑΠΟΦΑΣΗ αριθ. 3/96 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΕΖΕΣ «ΚΟΙΝΗ ΔΙΑΜΕΤΑΚΟΜΙΣΗ»

της 5ης Δεκεμβρίου 1996 που τροποποιεί το άρθρο 50 του προσαρτήματος ΙΙ της σύμβασης της 20ής Μαΐου 1987 για το καθεστώς κοινής διαμετακόμισης (97/117/ΕΚ)

Η ΜΕΙΚΤΗ ΕΠΙΤΡΟΠΗ,

Έχοντας υπόψη τη σύμβαση της 20ής Μαΐου 1987 περί του καθεστώτος κοινής διαμετακόμισης, και ιδίως το άρθρο 15 παράγραφος 3 στοιχείο α) (1),

Εκτιμώντας:

ότι το προστάρτημα ΙΙ της σύμβασης περιλαμβάνει μεταξύ άλλων διατάξεις σχετικά με τις παρατυπίες κατά την κοινή διαμετακόμιση 7

ότι, λόγω του αριθμού των πράξεων κοινής διαμετακόμισης που δεν έχουν λήξει, κρίνεται σκόπιμο να εισαχθούν διαφορετικοί τρόποι απόδειξης που να οδηγήσουν στη λήξη των πράξεων κοινής διαμετακόμισης κατ' εφαρμογή του άρθρου 50 του προσαρτήματος ΙΙ της σύμβασης της 20ής Μαΐου 1987,

ΑΠΟΦΑΣΙΖΕΙ:

Άρθρο 1

Στο προσάρτημα ΙΙ της σύμβασης, το άρθρο 50 αντικαθίσταται από το ακόλουθο κείμενο:

«Άρθρο 50

Η απόδειξη της κανονικότητας της πράξης Τ1 ή Τ2, στις περιπτώσεις που αναφέρονται στο άρθρο 34 παράγραφος 2 στοιχείο δ) του προσαρτήματος Ι, παρέχεται κατά τρόπο ικανοποιητικό στις αρμόδιες αρχές:

α) με την προσκόμιση τελωνειακού ή εμπορικού εγγράφου επικυρωμένου από τις αρμόδιες αρχές, που αποδεικνύει ότι τα εν λόγω εμπορεύματα προσκομίσθηκαν στο τελωνείο προορισμού ή, σε περίπτωση εφαρμογής του άρθρου 111, στον εξουσιοδοτημένο παραλήπτη. Το έγγραφο αυτό πρέπει να περιλαμβάνει προσδιορισμό της ταυτότητας των σχετικών εμπορευμάτων

ή

β) με την προσκόμιση παραστατικού υπαγωγής σε τελωνειακό καθεστώς σε τρίτη χώρα ή αντιγράφου ή φωτοτυπίας του παραστατικού αυτού 7 το εν λόγω αντίγραφο ή φωτοτυπία πρέπει να είναι επικυρωμένο ακριβές αντίγραφο, είτε από οργανισμό που θεώρησε το αρχικό έγγραφο, είτε από αρμόδιες υπηρεσίες της ενδιαφερόμενης τρίτης χώρας, ή από τις αρμόδιες υπηρεσίες κάποιας από τις χώρες. Το έγγραφο αυτό πρέπει να προσδιορίζει επακριβώς τα σχετικά εμπορεύματα.»

Άρθρο 2

Η παρούσα απόφαση αρχίζει να ισχύει την 1η Μαρτίου 1997.

Βρυξέλλες, 5 Δεκεμβρίου 1996.

Για τη μεικτή επιτροπή

Ο Πρόεδρος

James CURRIE

(1) ΕΕ αριθ. L 226 της 13. 8. 1987, σ. 2.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 72/97 της 4ης Οκτωβρίου 1997 για την τροποποίηση του παραρτήματος ΧΧ (Περιβάλλον) της συμφωνίας ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως αυτή τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα ΧΧ της συμφωνίας τροποποιήθηκε με την απόφαση αριθ. 50/97 της Μεικτής Επιτροπής του ΕΟΧ (1) 7

ότι πρέπει να ενσωματωθεί στη συμφωνία η απόφαση 94/721/ΕΚ της Επιτροπής, της 21ης Οκτωβρίου 1994, για την αναπροσαρμογή σύμφωνα με το άρθρο 42 παράγραφος 3 των παραρτημάτων ΙΙ, ΙΙΙ και ΙV του κανονισμού (ΕΟΚ) αριθ. 259/93 του Συμβουλίου σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (2) 7

ότι πρέπει να ενσωματωθεί στη συμφωνία η απόφαση 96/660/ΕΚ της Επιτροπής, της 14ης Νοεμβρίου 1996, για την προσαρμογή, σύμφωνα με το άρθρο 42 παράγραφος 3 του παραρτήματος ΙΙ του κανονισμού (ΕΟΚ) αριθ. 259/93 του Συμβουλίου σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (3),

ΑΠΟΦΑΣΙΖΕΙ:

Άρθρο 1

Στο σημείο 32γ [κανονισμός (ΕΟΚ) αριθ. 259/93 του Συμβουλίου] του παραρτήματος ΧΧ της συμφωνίας προστίθεται το ακόλουθο κείμενο:

", όπως τροποποιείται με τις:

- 394 D 0721: Απόφαση 94/721/ΕΚ της Επιτροπής, της 21ης Οκτωβρίου 1994 (ΕΕ L 288 της 9. 11. 1994, σ. 36),

- 396 D 0660: Απόφαση 96/660/ΕΚ της Επιτροπής, της 14ης Νοεμβρίου 1996 (ΕΕ L 304 της 27. 11. 1996, σ. 15)."

Άρθρο 2

Τα κείμενα των αποφάσεων 94/721/ΕΚ και 96/660/ΕΚ στην ισλανδική και τη νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η παρούσα απόφαση αρχίζει να ισχύει την 5η Οκτωβρίου 1997, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 4 Οκτωβρίου 1997.

Για τη Μεικτή Επιτροπή του ΕΟΧ

Ο Πρόεδρος

E. BULL

(1) Δεν έχει δημοσιευθεί στην Επίσημη Εφημερίδα.

(2) ΕΕ L 288 της 9. 11. 1994, σ. 36.

(3) ΕΕ L 304 της 27. 11. 1996, σ. 15.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 68/97 της 4ης Οκτωβρίου 1997 για την τροποποίηση του παραρτήματος ΙΙ (Τεχνικοί κανονισμοί, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα ΙΙ της συμφωνίας τροποποιήθηκε με την απόφαση αριθ. 7/94 της Μεικτής Επιτροπής του ΕΟΧ (1) 7

ότι πρέπει να ενσωματωθεί στη συμφωνία η οδηγία 96/58/ΕΚ του Ευρωπαϊκού Κοινοβουλίου και του Συμβουλίου, της 3ης Σεπτεμβρίου 1996, για την τροποποίηση της οδηγίας 89/686/ΕΟΚ για την προσέγγιση των νομοθεσιών των κρατών μελών σχετικά με τα μέσα ατομικής προστασίας (2),

ΑΠΟΦΑΣΙΖΕΙ:

Άρθρο 1

Στο σημείο 1 (οδηγία 89/686/ΕΟΚ του Συμβουλίου) του κεφαλαίου ΧΧΙΙ του παραρτήματος ΙΙ της συμφωνίας προστίθεται η ακόλουθη περίπτωση:

«- 396 L 0058: Οδηγία 96/58/ΕΚ του Ευρωπαϊκού Κοινοβουλίου και του Συμβουλίου, της 3ης Σεπτεμβρίου 1996 (ΕΕ L 236 της 18. 9. 1996, σ. 44).»

Άρθρο 2

Τα κείμενα της οδηγίας 96/58/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η παρούσα απόφαση αρχίζει να ισχύει την 5η Οκτωβρίου 1997, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 4 Οκτωβρίου 1997.

Για τη Μεικτή Επιτροπή του ΕΟΧ

Ο Πρόεδρος

E. BULL

(1) ΕΕ L 160 της 28. 6. 1994, σ. 1.

(2) ΕΕ L 236 της 18. 9. 1996, σ. 44.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 85/97 της 12ης Νοεμβρίου 1997 για την τροποποίηση του παραρτήματος XV (Κρατικές ενισχύσεις) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα XV της συμφωνίας τροποποιήθηκε από την απόφαση αριθ. 58/96 της μεικτής επιτροπής ΕΟΧ (1) 7

ότι ο κανονισμός (ΕΚ) αριθ. 3094/95 του Συμβουλίου, της 22ας Δεκεμβρίου 1995, για τις ενισχύσεις στη ναυπηγική βιομηχανία (2), όπως τροποποιήθηκε από τον κανονισμό (ΕΚ) αριθ. 1904/96 (3), που ενσωματώνει τις υποχρεώσεις της Κοινότητας υπό τη συμφωνία του ΟΟΣΑ για την τήρηση των ομαλών συνθηκών ανταγωνισμού στον κλάδο της ναυπήγησης και επισκευής εμπορικών πλοίων, πρόκειται να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το ακόλουθο σημείο προστίθεται μετά το σημείο 1β (οδηγία 90/684/ΕΟΚ του Συμβουλίου) του παραρτήματος XV της συμφωνίας:

«1γ. 395 R 3094: Κανονισμός (ΕΚ) αριθ. 3094/95 του Συμβουλίου, της 22ας Δεκεμβρίου 1995, σχετικά με τις ενισχύσεις στον ναυπηγικό τομέα (ΕΕ L 332 της 30. 12. 1995, σ. 1), όπως τροποποιήθηκε από:

- 396 R 1904: Κανονισμός (ΕΚ) αριθ. 1904/96 του Συμβουλίου, της 27ης Σεπτεμβρίου 1996, για την τροποποίηση του κανονισμού (ΕΚ) αριθ. 3094/95 για τις ενισχύσεις στη ναυπηγική βιομηχανία (ΕΕ L 251 της 3. 10. 1996, σ. 5).

Οι διατάξεις του κανονισμού προσαρμόζονται, για τους στόχους της παρούσας συμφωνίας, ως εξής:

α) "το άρθρο 92 της συνθήκης" γίνεται "το άρθρο 61 της συμφωνίας για τον ΕΟΧ" 7

β) "το άρθρο 93 της συνθήκης" γίνεται "το άρθρο 62 της συμφωνίας για τον ΕΟΧ" 7

γ) στο άρθρο 7 παράγραφοι 1 και 2, ο όρος "συμβιβάσιμο με την κοινή αγορά" γίνεται "συμβιβάσιμο με τη λειτουργία της παρούσας συμφωνίας" 7

δ) Στο άρθρο 7 παράγραφος 1, το δεύτερο εδάφιο δεν ισχύει

ε) Στο άρθρο 7 παράγραφος 2, το δεύτερο εδάφιο δεν ισχύει

στ) Το άρθρο 7 παράγραφος 3 δεν ισχύει.»

Άρθρο 2

Τα κείμενα του κανονισμού (ΕΚ) αριθ. 3094/95 για τις ενισχύσεις στη ναυπηγική βιομηχανία και του κανονισμού (ΕΚ) αριθ. 1904/96 για την τροποποίηση του εν λόγω κανονισμού, στην ισλανδική και νορβηγική γλώσσα, που περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.

Άρθρο 3

Η παρούσα απόφαση αρχίζει να ισχύει από τις 13 Νοεμβρίου 1997, υπό την προϋπόθεση ότι έχουν πραγματοποιηθεί προς τη μεικτή επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 12 Νοεμβρίου 1997.

Για τη μεικτή επιτροπή του ΕΟΧ

Ο Πρόεδρος

E. BULL

(1) ΕΕ L 182 της 10. 7. 1997, σ. 28.

(2) ΕΕ L 332 της 30. 12. 1995, σ. 1.

(3) ΕΕ L 251 της 3. 10. 1996, σ. 5.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 107/97 της 2ας Φεβρουαρίου 1998 για την τροποποίηση του παραρτήματος XIV (Ανταγωνισμός) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα ΧΙV της συμφωνίας τροποποιήθηκε με την απόφαση αριθ. 84/97 της Μεικτής Επιτροπής του ΕΟΧ (1) 7

ότι οι κανονισμοί της Επιτροπής (ΕΟΚ) αριθ. 417/85 (2) και (ΕΟΚ) αριθ. 418/85 (3) της 19ης Δεκεμβρίου 1984, σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών εξειδίκευσης και συμφωνιών έρευνας και ανάπτυξης, αντιστοίχως, αποτελούν ήδη μέρη της συμφωνίας 7

ότι, ωστόσο, επειδή η ισχύς των κανονισμών (ΕΟΚ) αριθ. 417/85 και (ΕΟΚ) αριθ. 418/85 λήγει στις 31 Δεκεμβρίου 1997, η Επιτροπή αποφάσισε να τροποποιήσει τους κανονισμούς με παράταση της περιόδου ισχύος τους έως τις 31 Δεκεμβρίου 2000 7

ότι πρέπει να ενσωματωθεί στη συμφωνία ο κανονισμός (ΕΚ) αριθ. 2236/97 της Επιτροπής, της 10ης Νοεμβρίου 1997, για την τροποποίηση των κανονισμών (ΕΟΚ) αριθ. 417/85 και (ΕΟΚ) αριθ. 418/85 σχετικά με την εφαρμογή του άρθρου 85 παράγραφος 3 της συνθήκης σε κατηγορίες συμφωνιών εξειδίκευσης και σε κατηγορίες συμφωνιών έρευνας και ανάπτυξης, αντιστοίχως (4), προκειμένου να εξασφαλισθεί η ασφάλεια δικαίου και η ομοιογένεια του Ευρωπαϊκού Οικονομικού Χώρου,

ΑΠΟΦΑΣΙΖΕΙ:

Άρθρο 1

Το σημείο 6 [κανονισμός (ΕΟΚ) αριθ. 417/85 της Επιτροπής] του παραρτήματος XIV της συμφωνίας τροποποιείται ως εξής:

1) Προστίθεται η ακόλουθη περίπτωση:

«- 397 R 2236: Κανονισμός (ΕΚ) αριθ. 2236/97 της Επιτροπής, της 10ης Νοεμβρίου 1997 (ΕΕ L 306 της 11. 11. 1997, σ. 12).»

2) Η προσαρμογή θ) διαγράφεται.

Άρθρο 2

Το σημείο 7 [κανονισμός (ΕΟΚ) αριθ. 418/85 της Επιτροπής] του παραρτήματος XIV της συμφωνίας τροποποιείται ως εξής:

1) Προστίθεται η ακόλουθη περίπτωση:

«- 397 R 2236: Κανονισμός (ΕΚ) αριθ. 2236/97 της Επιτροπής, της 10ης Νοεμβρίου 1997 (ΕΕ L 306 της 11. 11. 1997, σ. 12).»

2) Η προσαρμογή ι) διαγράφεται.

Άρθρο 3

Τα κείμενα του κανονισμού (ΕΚ) αριθ. 2236/97 στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.

Άρθρο 4

Η παρούσα απόφαση αρχίζει να ισχύει στις 3 Φεβρουαρίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 5

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 2 Φεβρουαρίου 1998.

Για τη μεικτή επιτροπή του ΕΟΧ

Ο Πρόεδρος

E. BULL

(1) ΕΕ L 160 της 4. 6. 1998, σ. 42.

(2) ΕΕ L 53 της 22. 2. 1985, σ. 1.

(3) ΕΕ L 53 της 22. 2. 1985, σ. 5.

(4) ΕΕ L 306 της 11. 11. 1997, σ. 12.
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 12/98 της 6ης Μαρτίου 1998 για τροποποίηση του παραρτήματος IX (χρηματοπιστωτικές υπηρεσίες) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα IX της συμφωνίας τροποποιήθηκε με την απόφαση αριθ. 1/98 της Μεικτής Επιτροπής του ΕΟΧ (1) 7

ότι η οδηγία 97/9/ΕΚ του Ευρωπαϊκού Κοινοβουλίου και του Συμβουλίου, της 3ης Μαρτίου 1997, σχετικά με τα συστήματα αποζημιώσεως των επενδυτών (2) πρέπει να ενσωματωθεί στη συμφωνία

ΑΠΟΦΑΣΙΖΕΙ:

Άρθρο 1

Μετά το σημείο 30β (οδηγία 93/22/ΕΚ του Συμβουλίου) του παραρτήματος IX της συμφωνίας παρεμβάλλεται το ακόλουθο σημείο:

«30γ. 397 L 0009: οδηγία 97/9/ΕΚ του Ευρωπαϊκού Κοινοβουλίου και του Συμβουλίου, της 3ης Μαρτίου 1997, σχετικά με τα συστήματα αποζημιώσεως των επενδυτών (ΕΕ L 84 της 26.3.1997, σ. 22).»

Άρθρο 2

Τα κείμενα της οδηγίας 97/9/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει την 7η Μαρτίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 6 Μαρτίου 1998.

Για τη Μεικτή Επιτροπή του ΕΟΧ

Ο Πρόεδρος

F. BARBASO

(1) Βλέπε σελίδα 1 της παρούσας Επίσημης Εφημερίδας.

(2) ΕΕ L 84 της 26.3.1997, σ. 22.
ΑΠΟΦΑΣΗ αριθ. 3/98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου της 3ης Νοεμβρίου 1998 σχετικά με την έγκριση τροποποιήσεων του πρωτοκόλλου αριθ. 3 της ευρωπαϊκής συμφωνίας, οι οποίες περιλαμβάνονται στην απόφαση αριθ. 1/97 της μεικτής επιτροπής, στο πλαίσιο της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακος και Χάλυβος, αφενός, και της Δημοκρατίας της Λιθουανίας, αφετέρου (98/655/ΕΚ)

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, η οποία υπεγράφη στις 12 Ιουνίου 1995, και ιδίως τα άρθρα 111 και 132,

Εκτιμώντας:

ότι σύμφωνα με το άρθρο 132 της ευρωπαϊκής συμφωνίας, το συμβούλιο σύνδεσης εγκρίνει κατά την πρώτη συνεδρίασή του όλες τις τροποποιήσεις της εν λόγω συμφωνίας, ιδίως των πρωτοκόλλων και των παραρτημάτων της, που είναι απαραίτητες για την ευθυγράμμιση αυτής με τις αλλαγές που έχουν επέλθει στη συμφωνία ελευθέρων συναλλαγών και εμπορικών θεμάτων, οι οποίες αποφασίστηκαν από τη μεικτή επιτροπή μεταξύ της υπογραφής και της έναρξης ισχύος της εν λόγω συμφωνίας 7

ότι χάριν νομικής συνεργασίας, οι τροποποιήσεις αυτές πρέπει να ισχύσουν από την έναρξη ισχύος της συμφωνίας, την 1 Φεβρουαρίου 1998,

ΑΠΟΦΑΣΙΖΕΙ:

Άρθρο 1

Το πρωτόκολλο αριθ. 3 για τους κανόνες καταγωγής, που επισυνάπτεται στην ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, τροποποιείται σύμφωνα με την απόφαση αριθ. 1/97 της μεικτής επιτροπής, της 25ης Φεβρουαρίου 1997 (1) (και τις σχετικές κοινές δηλώσεις) στο πλαίσιο της συμφωνίας ελευθέρων συναλλαγών και εμπορικών θεμάτων μεταξύ των Ευρωπαϊκών Κοινοτήτων, αφενός, και της Δημοκρατίας της Λιθουανίας, αφετέρου.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων και στη Valstybθs OZynios (Επίσημη Εφημερίδα της Λιθουανίας).

Άρθρο 3

Η παρούσα απόφαση αρχίζει να ισχύει την ημέρα έκδοσής της.

Εφαρμόζεται από 1ης Φεβρουαρίου 1998.

Βρυξέλλες, 3 Νοεμβρίου 1998.

Για το Συμβούλιο Σύνδεσης

Ο Πρόεδρος

W. SCHάSSEL

(1) ΕΕ L 136 της 27. 5. 1997, σ. 1 και Valstybθs OZynios (Επίσημη Εφημερίδα της Λιθουανίας) αριθ. 51 της 7. 6. 1997.